Document ID: 32006R0777

UREDBA KOMISIJE (ES) št. 777/2006
z dne 23. maja 2006
o spremembi Priloge I k Uredbi (ES) št. 304/2003 Evropskega parlamenta in Sveta o izvozu in uvozu nevarnih kemikalij
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 304/2003 Evropskega parlamenta in Sveta z dne 28. januarja 2003 o izvozu in uvozu nevarnih kemikalij (1) ter zlasti člena 22(4) in 5 Uredbe,
po posvetovanju z odborom, ustanovljenim s členom 29 Direktive Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi (2), o spremembah iz člena 22(5) Uredbe (ES) št. 304/2003,
ob upoštevanju naslednjega:
(1)
Uredba (ES) št. 304/2003 izvaja Rotterdamsko konvencijo o postopku soglasja po predhodnem obveščanju (postopek PIC) za nekatere nevarne kemikalije in pesticide v mednarodni trgovini, ki je bila podpisana v imenu Skupnosti 11. septembra 1998 in odobrena s Sklepom Sveta 2003/106/ES (3).
(2)
V skladu z Uredbo Komisije (ES) št. 2076/2002 z dne 20. novembra 2002 o podaljšanju roka iz člena 8(2) Direktive Sveta 91/414/EGS in o nevključitvi nekaterih aktivnih snovi v Prilogo I k navedeni direktivi ter o odvzemu registracij za fitofarmacevtska sredstva, ki vsebujejo te snovi (4), in Odločbo Komisije 2004/129/ES z dne 30. januarja 2004 o nevključitvi nekaterih aktivnih snovi v Prilogo I k Direktivi Sveta 91/414/EGS in o odvzemu dovoljenj za fitofarmacevtska sredstva, ki vsebujejo te aktivne snovi (5), sprejete v okviru Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (6), je treba nekatere zadevne kemikalije dodati seznamu kemikalij v delu 1 Priloge I k Uredbi (ES) št. 304/2003. Pri tem je treba upoštevati, da za nobeno od zadevnih kemikalij ni bilo uradnega obvestila na podlagi skupnostnega programa preverjanja obstoječih snovi, ki se izvaja na podlagi Direktive 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (7), čeprav so bile nekatere kemikalije že ugotovljene in lahko države članice v skladu s svojo zakonodajo dovolijo njihovo uporabo v takšnih izdelkih najdlje do 1. septembra 2006.
(3)
Endosulfan je strogo omejen za uporabo kot pesticid, in sicer v skladu z Odločbo Komisije 2005/864/ES z dne 2. decembra 2005 o nevključitvi endosulfana v Prilogo I k Direktivi Sveta 91/414/EGS in o odvzemu registracij za fitofarmacevtska sredstva, ki vsebujejo to aktivno snov (8), ter ob upoštevanju, da je bil ugotovljen, vendar zanj še ni bilo uradnega obvestila za oceno na podlagi Direktive 98/8/ES, tako da lahko države članice do 1. septembra 2006 še naprej dovolijo njegovo uporabo, zato ga je treba dodati seznamu kemikalij v delih 1 in 2 Priloge I k Uredbi (ES) št. 304/2003.
(4)
Na svojem prvem srečanju septembra 2004 se je konferenca pogodbenic Rotterdamske konvencije odločila za nekatere spremembe Priloge III h Konvenciji, ki navaja kemikalije, za katere velja postopek PIC, vse spremembe pa so začele veljati do 1. januarja 2006. Sezname kemikalij, ki so vključene v dele 1, 2 in 3 Priloge I k Uredbi (ES) št. 304/2003, je zato treba ustrezno spremeniti.
(5)
Poleg tega je treba obstoječe vnose za nekatere kemikalije posodobiti zaradi upoštevanja spremembe predpisov od zadnje spremembe Priloge I. Dela 1 in 2 Priloge I k Uredbi (ES) št. 304/2003 vsebujeta tudi nekaj napak, ki jih je treba popraviti.
(6)
Uredbo (ES) št. 304/2003 je zato treba ustrezno spremeniti.
(7)
Ukrepi, predvideni s to uredbo, so v skladu z mnenjem odbora, ustanovljenega s členom 29 Direktive 67/548/EGS -
SPREJELA NASLEDNJO UREDBO:
Člen 1
Priloga I k Uredbi (ES) št. 304/2003 se spremeni v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. maja 2006

Labels: 3
1
20